Det korte svar er, ja, der er forskel. Den overordnede forskel ligger først og fremmest i synligheden på dit opslag. Boost af opslag kan du bruge, hvis du ønsker at nå længere ud til en bredere målgruppe med et opslag, som du allerede har slået op, og som ligger synligt på væggen på din Facebookside.
Ved annonceadministratoren (Facebook Ads Manager) vælger du først den målgruppe, du vil ramme med din Facebook marketing, og først herefter udformes annoncen.
Med annoncer oprettet gennem annonceadministrator er det mest normalt at lave dark posts, som er skræddersyet specifikt til en målgruppe, og som kun er synlige for denne. Disse dark posts er dermed ikke synlige på din Facebookvæg.
Denne type annonce har ofte stort fokus på salg og er måske ikke nogen, du ønsker skal op på din Facebookvæg, eller at alle skal eksponeres for dem.
Derudover er mulighederne inden for FB annoncering forskellige ved boost og annonceadministrator. Ved boost af opslag har du ikke de samme muligheder for at målrette annoncen, og du har ikke så meget at vælge i mellem i forhold til typen af annonce.
Da dit opslag allerede er slået op, kan du ikke bare lige kan ændre i annoncen. Ved annonceadministrator derimod får du adgang til flere og mere detaljerede målgrupper, og du kan vælge forskellige kampagnetyper.